**Zmluva na poskytovanie služieb**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**I. Zmluvné strany**

Dodávateľ:

Sídlo:

Zastúpený:

Bankové spojenie:

Číslo účtu:

IČO:

IČ DPH

(ďalej len „dodávateľ“)

Objednávateľ: Školský internát

Sídlo: Považská 7, 040 11 Košice

Zastúpený: Ing. Dana Rošková, riaditeľka ŠI

Bankové spojenie: Štátna pokladnica Bratislava

Číslo účtu: SK47 8180 0000 0070 0018 5916

IČO: 00606821

DIČ: 202 173 9588

(ďalej len „objednávateľ“)

**II. Predmet zmluvy**

1. Predmetom zmluvy je záväzok dodávateľa poskytovať služby na pranie, žehlenie a chemické čistenie bielizne podľa požiadaviek a potrieb objednávateľa a záväzok objednávateľa prevziať výsledný produkt služieb a zaplatiť za ne za podmienok dohodnutých v tejto zmluve.

2. Pranie a čistenie bielizne sa vykonáva v presnom súlade s technologickými predpismi podľa Prevádzkového poriadku pre prácu s chemickými faktormi pri praní a chemickom čistení odevov a bielizne spracovaný podľa § 35 ods.1, písm. d/ zák. NR SR č. 126/2006.

**III. Povinnosti dodávateľa**

1. Dodávateľ sa zaväzuje podľa požiadaviek objednávateľa prevziať použitú bielizeň v mieste jeho prevádzkarne a dodať vypranú alebo vyčistenú bielizeň vo vopred dohodnutom dodacom termíne do miesta prevádzkarne objednávateľa. Zvoz bielizne bude realizovaný minimálne 2x mesačne alebo viackrát podľa potrieb objednávateľa.

2. Určený zástupca dodávateľa preberá použitú bielizeň svojim podpisom na dodacom liste, ktorý vystaví objednávateľ.

3. Prevzatím predmetu zmluvy na základe riadneho dodacieho listu berie dodávateľ na seba zodpovednosť, že prevzatý predmet zmluvy spracuje odborne, kvalitne a s najväčšou starostlivosťou tak, aby nedochádzalo k množstevným stratám, a k jeho mechanickému poškodeniu a aby bola dodržaná technológia prania, žehlenie a chemického čistenia a bola zabezpečená výstupná kontrola vykonaných prác.

4. Dopravu špinavej bielizne do miesta práčovne a čistiarne a zároveň odvoz vyčistenej bielizne na adresu objednávateľa uskutočňuje dodávateľ na vlastné náklady.

5. Dodací termín je obvykle 48 pracovných hodín od dátumu prijatia dodržaný, ak celkové množstvo bielizne je v posledný deň tohto termínu pripravené na prevzatie v mieste prevádzkarne objednávateľa.

6. Dodávateľ je povinný odovzdať vyčistenú a zabelenú bielizeň formou dodacieho listu s uvedením:

* označenia zmluvných strán
* presného množstva a sortimentu vyčistenej bielizne
* množstevných i sortimentných odchýlok oproti prebratej bielizne od objednávateľa
* dátumu dodania bielizne
* mien a podpisov osôb konajúcich za zmluvné strany

7. Dodávateľ vystaví a doručí faktúru podľa všeobecne záväzných právnych predpisov objednávateľovi na jeho adresu. Zmluvné strany sa dohodli, že faktúra je splatná 14 dní odo dňa jej doručenia objednávateľovi.

8. Pracovníci poverení za dodávateľa:

**IV. Povinnosti objednávateľa**

1. Objednávateľ si objednáva služby uvedené v bode II. na základe písomnej /e-mail/ alebo telefonickej objednávky podľa vopred dohodnutého časového harmonogramu.

2. Objednávateľ je povinný vo vlastných priestoroch pripraviť použitú bielizeň vo zviazaných batohoch alebo v kontajneroch v dostatočnom časovom predstihu pred ohláseným príchodom zástupcu dodávateľa.

3. Objednávateľ pred odovzdaním prekontroluje množstvo v kusoch a sortiment pripravenej a použitej bielizne, čo potvrdí svojim podpisom na objednávke pre dodávateľa. Objednávka musí obsahovať:

* označenie zmluvných strán
* presný počet a sortiment bielizne
* dátum odovzdania bielizne
* dohodnutý termín dodania bielizne
* mená a podpisy osôb konajúcich za zmluvné strany

4. Objednávateľ preberie vyčistenú bielizeň svojim podpisom do dodacieho listu dodávateľa.

5. Objednávateľ je povinný zaplatiť dodávateľovi za práce a služby podľa vzájomne dohodnutej ceny určenej v bode V. na základe dodávateľom vystavenej faktúry najneskôr v deň jej splatnosti.

6. Pracovníci poverení za objednávateľa: hospodárka ŠI, tel. číslo: 055/643 52 05

**V. Cena za vykonanie diela**

1. Cena za poskytnuté služby je určená cenníkom (v zmysle cenovej ponuky zo dňa ......................., reg. č. ..........................), ktorý tvorí neoddeliteľnú súčasť tejto zmluvy a kde sú uvedené ceny ako maximálne na požadovaný sortiment služieb, resp. aj nižšími jednotkovými cenami podľa vývoja cien na trhu (akciové zľavy). Prípadnú zmenu cenníkových cien bude objednávateľ akceptovať a pripustí zvýšenie (úpravu) jednotkových cien dodávateľa v priebehu doby plnenia zmluvy maximálne o 10 % v tom prípade, pokiaľ sa zmenia oprávnené náklady vstupov dodávateľa, v priamej závislosti od vývoja cien na trhu. Túto skutočnosť bude musieť dodávateľ zdokumentovať a zdôvodniť ju. Nový platný cenník, po jeho odsúhlasení objednávateľom, bude tvoriť súčasť dodatku tejto zmluvy. Dodatok musí mať písomnú podobu a musí byť podpísaný oboma zmluvnými stranami

2. Ak sa zmluvné strany nedohodnú na zmene ceny, majú právo od tejto zmluvy odstúpiť. Účinnosť odstúpenia nastáva dňom preukázateľného doručenia písomného odstúpenia od dohody druhej strane.

3. Súčasťou ceny je aj doprava, manipulácia a ostatné náklady spojené s dodávkou bielizne.

4. Dodávateľ je oprávnený účtovať si v prípade omeškania objednávateľa s úhradou faktúry úrok z omeškania v zmysle § 369 a 502 Obchodného zákonníka za každý deň omeškania.

**VI. Akosť a reklamácia**

1. Dodávateľ zodpovedá za dobrú kvalitu prania a čistenia bielizne a pracovných odevov a taktiež za škody spôsobené procesom prania a čistenia. Dodávateľ až pri spracovávaní bielizne zistí jej skutočné množstvo a sortiment, preto ihneď pri zistení množstevných alebo sortimentných odchýlok mailom alebo telefonicky informuje objednávateľa o skutočnom stave. Tento stav je následne východiskovým stavom pre upresnenie objednávky alebo dodacieho listu objednávateľa.

2. Všetky reklamácie týkajúce sa kvality služieb a množstva musia byť predložené zástupcom objednávateľa a prijaté zástupcom dodávateľa už počas procesu prebierky vyčistenej bielizne na základe dodacieho listu u objednávateľa a to písomnou formou. Objednávateľ, ktorý preberie bielizeň bez kontroly, stráca právo na reklamáciu a stráca právo sťažovať sa na nedostatky v poskytnutej službe.

3. Objednávateľ má právo overiť si kvalitu poskytovaných služieb bez toho, aby vopred na to upozornil dodávateľa, ale nesmie zasahovať a narušiť proces čistenia.

4. Dodávateľ v prípade potreby vytvorí pre vyčistenie bielizne špeciálnu technológiu, ktorá bude zahŕňať aj individuálne požiadavky objednávateľa. Všetky pracie prostriedky, ktoré sa využívajú na čistenie bielizne, musia byť certifikované a musia zodpovedať platným normám Európskej únie.

5. Dodávateľ je povinný do troch dní prešetriť reklamáciu a upovedomiť objednávateľa písomnou formou o spôsobe riešenia

6. V prípade oprávnenej reklamácie je dodávateľ povinný odstrániť všetky nedostatky, ktoré boli odhalené do vzájomne dohodnutého termínu na svoje náklady.

7. Dodávateľ nemusí prijať bielizeň v nasledovných prípadoch: - ak sa bielizeň nedá vyprať, resp. vyčistiť - ak je roztrhaná, nedostatočne zašitá, alebo predratá - ak je podšívka, ktorá sa dá mechanicky znehodnotiť - ak má bielizeň iné chyby, ktoré počas a po vyčistení znemožnia jeho používanie

8. Dodávateľ sa zbavuje zodpovednosti za poškodenie bielizne, ak bol objednávateľ o tom upozornený dodávateľom ešte v procese čistenia bielizne. Poznámka: Bielizeň, ktorá má neodstrániteľné chyby /škvrny krvi, farby, smoly, tukov, plesne, hrdze, ak je vyblednuté, ak má ťažko odstrániteľné fľaky, škvrny od atramentu, od trávy, liekov/ a ak sa škvrny nedajú vyčistiť bez toho, aby bielizeň zmenila farbu, štruktúru látky, vtedy sa prijíma bez nároku na reklamáciu a bez záruky. Na to je potrebné upozorniť objednávateľa s písomným potvrdením. Ak objednávateľ si nesplní povinnosť vyplatiť dohodnutú sumu uvedenú v bode V. tejto zmluvy, môže dodávateľ zadržať výrobok až do vyplatenia dohodnutej sumy.

**VII. Zodpovednosť zmluvných strán**

1. Úplnú hmotnú zodpovednosť za ochranu vecí preberá dodávateľ v čase prevzatia bielizne od objednávateľa v momente podpisu jeho dodacieho listu a končí sa v momente výdaja vyčistenej bielizne, čo sa potvrdí podpisom zástupcu objednávateľa pri prevzatí na dodacom liste dodávateľa.

2. Dodávateľ sa zbavuje zodpovednosti za škody na bielizni a šatstve v prípade mechanického poškodenia, spôsobeného kľúčmi, ostrými predmetmi, nachádzajúcimi sa vo vreckách, nakoľko nie je technický možná kontrola vreciek a túto zodpovednosť za poškodenie preberá objednávateľ.

3. Zmluvné strany sa dohodli, že v prípade vzniku sporov sa pokúsia vyriešiť nezhody spoločnými rokovaniami.

4. Pri vzniku sporov o kvalite vykonaných služieb berie dodávateľ na seba výdavky spojené s prevedením nevyhnutných expertíz. Ak však expertíza nepotvrdí poškodenie a neurčí príčiny poškodenia dodávateľom, všetky náklady spojené s prevedením expertízy a iné útraty, spojené s vyriešením sporu, hradí objednávateľ.

**VIII. Spoločné a záverečné ustanovenia**

1. Zmluva sa uzatvára na obdobie od 17. 01. 2022 do 31. 01. 2023

2. Platnosť zmluvy zaniká:

* Dohodou medzi oboma zmluvnými stranami.
* Výpoveďou jednej z oboch strán s 3 mesačnou výpovednou lehotou, pričom výpovedná lehota začína plynúť prvým dňom mesiaca nasledujúceho po doručení výpovede.

3. Pokiaľ nie je touto zmluvou stanovené inak, platia pre vzájomné vzťahy medzi objednávateľom a dodávateľom v zmysle ich práv a povinností ustanovenia Obchodného zákonníka v platnom znení.

4. Zmeny a doplnky tejto zmluvy sa vyhotovujú v písomnej forme a sú platné iba po podpise oboma zmluvnými stranami.

5. Zmluva sa vyhotovuje v štyroch exemplároch, z ktorých po dvoch obdrží každá zo zmluvných strán. 6. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcom po dni jej zverejnenia v zmysle ustanovenia § 47a zákona č. 40/1964 Zb. Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií). V

Košiciach dňa .................................... V ............................ dňa ...........................

.............................................................. ..................................................................

Ing. Dana Rošková, riaditeľka ŠI Dodávateľ